Riccardo Orsolini

Riccardo Orsolini (lahir 24 Januari 1997) merupakan pemain bola sepak profesional Itali yang beraksi di posisi sayap untuk kelab Itali, Bologna dan pasukan kebangsaan Itali.

Kerjaya kelab 
Orsolini merupakan produk dari akademi Ascoli. Beliau melakukan penampilan sulungnya bersama skuad senior ketika musim 2015–16 di Serie B sebelum melakukan sembilan penampilan liga.

Pada 30 Januari 2017, Orsolini telah menyertai Juventus melalui kontrak yang berlanjutan sehingga Jun 2021 dengan nilai perpindahan 6 juta euro serta bonus bernilai 4 juta euro yang tertakluk kepada syarat-syarat tertentu.. Namun, Orsolini kekal bersama Ascoli Piceno sehingga ke penghujung musim.

Pada 14 Julai 2017, Orsolini telah dipinjamkan ke Atalanta selama dua musim.

Orsolini kembali ke Juve sebelum dipinjamkan ke Bologna FC pada Januari 2017 selepas hanya beraksi sebagai pemain gantian sahaja ketika bersama Atalanta. Tempoh pinjaman kali ini selama 18 bulan bersama pilihan untuk dibawa masuk secara tetap. Pada 19 Jun 2019, Orsolini 
telah menandatangani kontrak bersama Bologna untuk melengkapkan perpindahannya yang tetap.

Kerjaya antarabangsa 
Ketika mewakili pasukan bawah-20 Itali, Orsolini mengambil bahagian dalam kejohanan Piala Dunia FIFA B-20 2017 dengan menjaringkan lima gol yang menyaksikan Itali menamatkan kejohanan di tempat ketiga, iaitu rekod terbaik mereka sepanjang sejarah kejohanan. Dengan mempamerkan persembahan yang prolifik, beliau telah disenaraikan oleh media sebagai pemain terbaik Itali yang paling layak.

Beliau melakukan penampilan sulungnya bersama pasukan bawah-21 ketika di bawah kendalian jurulatih Luigi Di Biagio pada 1 September 2017 dalam perlawanan persahabatan menentang Sepanyol.

Orsolini melakukan penampilan sulungnya bersama skuad senior pada 18 November 2019 ketika di bawah bimbingan jurulatih Roberto Mancini. Beliau beraksi sebagai pemain gantian menggantikan Nicolò Barella dalam aksi membelasah Armenia 9-1 pada perlawanan terakhir kempen kelayakan UEFA Euro 2020. Beliau juga menjaringkan gol sulungnya bersama Itali pada perlawanan itu di samping membantu jaringan Federico Chiesa.

Statistik kerjaya

Kelab
.

Antarabangsa
.

Gol antarabangsa

Pencapaian 
 Kasut Emas Piala Dunia B-20 FIFA: 2017 (5 gol)

Catatan

Pautan luar 

 
 

Kelahiran 1997
Orang hidup
Pemain bola sepak Itali
Pemain Ascoli Calcio 1898 F.C.
Pemain Atalanta B.C.
Pemain Bologna F.C. 1909
Pemain Juventus F.C.